Junie | 2010 | Rosalind Franklin
Junie 9, 2010 in goeters
Sleutelwoorde:2010; sokker, koors, wêreldbeker
Dit het my ses jaar geneem om by te kom. Al die jare het ek traag ontwikkel – seker maar omdat my ma my nie borsvoed het nie en ek allerhande agterstande gehad het van die begin af. 🙂
Drie dae voordat die Wêreldbeker-sokkertoernooi begin het, het ek uit-te-flippen-eindelik ook toe gees gevang. Ag dankie tog, want gees-kry kan 'n mens nie aanleer nie, of pretend nie. Of jy het dit of nie.
Dit het so week gelede begin broei. Ek is tog so bly want ek verpes dit om dinge te mis.
En gister toe kom die baas by die huis aan met 'n Makarapa wat ons self kan aanmekaarsit. Dis nou nie presies soos bou jou eie een individueel van niks of met goeters wat jy deur die jare versamel nie, maar darem. Plakkers en dies meer. En ons bou hom
Ek beplan om hom werk toe te dra. En darem by 'n Fan Park 'n draai te gaan maak, al is dit net om te bevestig wat ek reeds vermoed.
Die openingseremonie gaan ek beslis kyk op TV – ek wil darem sien wat dis hulle op. Ek is seker dit gaan mooi wees. Regtig ons is nie agterlik nie. En ja al die stadium is toe gebou, op tyd en dit lyk mooi. Onthou almal wat so negatief was?
En ek gaan beslis Vrydag die game kyk hier by die werk.
Daar is natuurlik geen ander span wat ek ondersteun as Bafana nie, ek meen get flippen real! Ek is 'n Suid-Afrikaner. Maar as hulle uitval dan gaan ek skree vir enige ander span van Afrika.
Ek is 'n Afrikaan! Ek is van Afrika. 'n Trotse een ook.
Junie 7, 2010 in goeters
Ek voel baie diererig, die afgelope tyd. Sedert ek verlede week begin molleer het, begin ander diere ook hulle hare, pelse en pote wys.
Hoewel ek al in my hele bestaan een van daardie mense is wat erken ek is net 'n soogdier wat 'n gemeenskaplike voorsaat met die groot primate deel – is die diergevoel al hoe erger vandag.
Ek voel soos 'n pikkewyn wat my kort bene net laer wil laat sak en op my eier sit.
Soos 'n meerkat wat diep in die gat wil gaan le onder furrrrr, met 'n hopie sprinkane waaraan ek nou en dan kan knibbel.
Soos 'n perd wat op die seesand wil gaan rol.
Soos 'n free range hamster wat in 'n kous kan inkruip met 'n handvol sade.
Soos 'n hoender wat maak asof syop eiers sit net sodat sy nie hoef te gaan skrop in die tuin nie.
Soos 'n lekker wollerige dring met kloue en tande wat nie regtig 'n monster is nie, maar wat kinders eet vir lunch. Njam